محمد نبي لومړنی افغان شو چې ۲۰۰۰ رنزونه کوي
د افغانستان د ملي‌لوبډلې مخکښ لوبغاړی محمد نبي د کرکټ په یوې ورځنیو سیالیو کې ۲۰۰۰ رنزونه وکړل.
محمد نبي د یکشنبې په ورځ( فبروري ۱۱) له زمبابوې سره په یوې لوبې کې خپل دوه زرم رنز وکړ. دی په دغې لوبې په ۳۱ منډو وسوځېده. نبي له کلونو کلونو راهېسې د افغانستان په ملي لوبډلې کې لوبیږي. دی د ملي لوبډلې الراونډر دی، په دې مانا چې هم توپ اچونه کولی شي او هم توپ وهنه کولی شي. محمد نبي د افغانستان لپاره تر دې دمه ۸۷ یوه ورځنۍ نړیوالې لوبې کړي دي، چې نهه پنځوسیزې او یوه سلیزه په کې شامله ده. تر دې وروسته محمد شهزاد دی چې د افغانستان لپاره یې تر ټولو ډېرې منډې کړي دي. محمد نبي هغه لوبغاړی دی چې د هند په لویو تجارتي سیالیو،‌ آی پي ال، د استرالیا په تجارتي سیالیو، بګ بش، د بنګلدېش په تجارتي سیالیو، بي پي ال او د ویسټ انډیز په تجارتي سیالیو،‌ سي پي ال، کې لوبېدلی دی. دی تر اصغر ستانکزي مخکې د افغانستان د ملي لوبډلې کپتان هم و. جعفر هاند په ۲۰۱۷ کې په واشنګټن ډي سي کې په امریکايي پوهنتون کې په نړیوالو مطبوعاتو او اړیکو کې ماستري کړې ده. د ننګرهار په پوهنتون کې یې قضا لوستې ده. له ۲۰۰۷ نه تر ۲۰۱۴ کاله پورې د بي بي سي د نړیوالې او افغان څانګې خبریال او پروډیوسر و. د ۲۰۱۴ کال له پیل راهیسې په واشنګټن کې د امریکا غږ اشنا راډیو/تلویزون خبریال دی.